钦定古今图书集成/明伦汇编/氏族典/第290卷 > 唐临
## 钦定古今图书集成/明伦汇编/氏族典/第290卷 > 唐临

按《唐书唐临传》：“临字本德，京兆长安人，周内史瑾之
孙，其先自北海内徙。武德初，隐太子讨王世充，临以
策进说太子，引直典书坊，授右卫率府铠曹参军。太
子废，出为万泉丞，再迁侍御史。俄持节按狱交州，出
冤系三千人，累迁大理卿。永徽元年，拜御史大夫，累
迁吏部尚书。初，来济谪台州，李义府谪普州，临奏许”
祎为江南巡察使，张伦剑南巡察使，祎与济善，而伦
与义府有隙。武后常右义府，察知之，谓临遣所私督
其过，坐免官。起为潮州刺史，卒。临俭薄寡欲，不好治
第宅，性旁通，专务掩人过。